FELDA Lubuk Merbau

FELDA Lubuk Merbau  (), atau FELDA Projek Lubuk Merbau merupakan sebuah tanah rancangan FELDA di tengah negeri Kedah, Malaysia. Ia terletak di dalam FELDA Wilayah Alor Setar dan merupakan salah satu pembahagian pentadbiran petempatan di bawah Mukim Tekai, daerah Padang Terap. Ia terletak kira-kira  ke arah barat laut dari ibu negara Malaysia, iaitu Kuala Lumpur. Poskod bagi FELDA Lubuk Merbau ialah 06710 Pendang.

 Sejarah 
Nama Lubuk Merbau dipercayai diambil bersempena dengan kejadian dua batang pokok Merbau yang tumbang merentasi Sungai Muda.

Kawasan ini dahulunya merupakan kawasan hutan tebal yang menjadi tempat persembunyian komunis. Pada 1964, Lembaga Kemajuan Tanah Persekutuan (FELDA) mula meneroka dan membangunkan kawasan ini serta menjemput peneroka yang terdiri daripada penduduk miskin dari kawasan pedalaman. Pada tahun 1968, seramai 178 peneroka terawal mula ditempatkan di sini dengan jumlah penduduk seramai 1,560 orang.  

Kini, terdapat 769 peneroka terdiri daripada peringkat satu hingga sembilan di FELDA Lubuk Merbau. Jumlah penduduk juga telah mencapai kira-kira 7,230 orang yang mendiami 780 buah rumah di kawasan petempatan ini.  

 Geografi 
FELDA Lubuk Merbau terletak di selatan daerah Padang Terap, tepatnya di hujung selatan mukim Tekai. Kawasan petempatan ini juga terletak di kawasan sempadan antara daerah Padang Terap dan Sik. Sungai Muda yang terletak di timur kawasan ini menjadi sempadan semulajadi antara daerah.

Kawasan petempatan ini mempunyai luas anggaran sebanyak kira-kira . FELDA Lubuk Merbau juga berjiran dengan beberapa petempatan lain termasuklah Kampung Kubang Kesom, Kampung Mahawangsa, Kampung Danglau, Kampung Jurong, Kampung Lubok Merbau, Kampung Sukamari dan Kampung Berjaya.

 Pentadbiran 
FELDA Lubuk Merbau terletak di bawah gugusan FELDA Wilayah Alor Setar. Secara pentadbiran, FELDA Lubuk Merbau terletak di bawah pentadbiran Majlis Daerah Padang Terap dan dipimpin oleh seorang pengurus. Dari segi politik, FELDA Lubuk Merbau terletak di dalam kawasan parlimen Dewan Rakyat Malaysia iaitu Padang Terap manakala bagi kawasan Dewan Undangan Negeri Kedah, ia terletak dibawah kawasan Pedu.

 Pengangkutan 
FELDA Lubuk Merbau dihubungkan dengan petempatan lain dengan Jalan Negeri K153, K155, K410, melalui simpang Jalan FELDA Lubuk Merbau Jarak FELDA Lubuk Merbau ke pusat bandar terdekat iaitu Pendang ialah sejauh  dan mengambil masa selama 46 minit memandu kereta. manakala jarak FELDA Lubuk Merbau ke ibu negeri Kedah iaitu Alor Setar ialah sejauh kira-kira  dan mengambil masa selama lebih satu jam memandu kereta.

 Kemudahan 
Antara kemudahan awam yang terdapat berdekatan FELDA Lubuk Merbau termasuklah;

 Sekolah Kebangsaan Lubuk Merbau
 Sekolah Menengah Kebangsaan Lubuk Merbau
 Sekolah Menengah Agama Al-Islahiah Al-Islamiah
 Klinik Kesihatan Lubuk Merbau
 Masjid Al-Barakah Felda Lubuk Merbau

 Rujukan 

Lubuk Merbau
Kategori:Tanah rancangan FELDA di Kedah